Tornen els cursos gratuïts d’alfabetització informàtica al Centre Socioeducatiu Díaz Pintado de Burjassot
2025-07-24

Amb l’entrada de l’any nou, arriben també els bons propòsits i un d’ells pot ser ampliar la formació personal. Els ciutadans i ciutadanes de Burjassot que fins ara no hagen tingut l’oportunitat de rebre coneixements informàtics poden optar ara a apuntar-se als nous cursos gratuïts d’Alfabetització informàtica que s’impartiran en el Centre Socioeducatiu Díaz Pintado, durant els mesos de gener i febrer.

Els cursos, de nivell elemental estan dirigits a persones de 16 anys o més i, entre les matèries que s’impartiran, destaquen primeres nocions en processament de textos, Windows 10, Internet en general i correu electrònic en particular. Les inscripcions ja estan obertes i els formularis poden emplenar-se en el propi Centre Socioeducatiu Díaz Pintado (Pl. 9 d’octubre, 11). Els cursos tindran una durada total aproximada de 30 hores. Per a més informació, les persones interessades poden cridar al 96 364 04 25.